b'\n_START_ARTICLE_\nKiire Ethernet\n_START_SECTION_\n\xc3\x9cldine disain\n_START_PARAGRAPH_\nKiire Etherneti adapteri v\xc3\xb5ib loogiliselt jagada meedia juurdep\xc3\xa4\xc3\xa4su kontrolleriks (inglise keeles Media Access Controller, MAC), mis tegeleb k\xc3\xb5rgema taseme meediumi k\xc3\xa4ttesaadavusega, ja f\xc3\xbc\xc3\xbcsilise kihi liideseks (inglise keeles Physical Layer Interface, PHY). Meedia juurdep\xc3\xa4\xc3\xa4su kontroller v\xc3\xb5ib olla seotud f\xc3\xbc\xc3\xbcsilise kihi liidesega 4-bitise 25\xc2\xa0MHz s\xc3\xbcnkroonse paralleelliidesega, mida tuntakse meediast s\xc3\xb5ltumatu liidese nime all (inglise keeles Media Independent Interface, MII) v\xc3\xb5i 2-bitise 50\xc2\xa0MHz variandiga v\xc3\xa4hendatud meediast s\xc3\xb5ltumatu liidesega (inglise keeles Reduced Media Independent Interface, RMII). Jaoturid v\xc3\xb5ivad ka \xc3\xbchendada mitme f\xc3\xbc\xc3\xbcsilise kihi liidesega oma erinevate liidestega._NEWLINE_Meediast s\xc3\xb5ltumatut liidest v\xc3\xb5idakse (harva) kasutada v\xc3\xa4lise \xc3\xbchendusena, kuid tavaliselt on see \xc3\xbchendus \xc3\xbche v\xc3\xb5rguadapteri liideste kaartide vahel v\xc3\xb5i isegi \xc3\xbche liidese kaardi sees. Kiire Etherneti omaduste kirjutamisel \xc3\xbcldjuhul eeldatakse, et MAC ja PHY vahel on MII, kuid see ei pea ilmtingimata nii olema._NEWLINE_Meediast s\xc3\xb5ltumatu liides m\xc3\xa4\xc3\xa4rab andmeedastuskiiruse teoreetilise maksimumi k\xc3\xb5ikides kiire Etherneti versioonides 100\xc2\xa0Mbit/s-ks. Tegelik andmeedastuskiirus on aga teoreetilisest maksimumist v\xc3\xa4iksem, kuna kiires Etherneti protokollis on vajalik ka p\xc3\xa4is ja jalus (adresseerimise ja vigade leidmise bitid) igas kaadris, samuti vahetevahel l\xc3\xa4hevad kaadrid kaduma m\xc3\xbcra t\xc3\xb5ttu ning iga kaadri saatmise l\xc3\xb5pus tuleb oodata kuni teised seadmed v\xc3\xb5rgus l\xc3\xb5petavad ka edastamise.\n_START_SECTION_\n100BASE-T\n_START_PARAGRAPH_\n100BASE-T on \xc3\xbcks mitmetest kiire Etherneti standarditest keerupaarikaablite jaoks, milles alla kuuluvad ka 100BASE-TX (100\xc2\xa0Mbit/s \xc3\xbcle kahepaarilise 5. kategooria v\xc3\xb5i parema kaabli), 100BASE-T4 (100\xc2\xa0Mbit/s \xc3\xbcle neljapaarilise 3. kategooria v\xc3\xb5i parema kaabli), 100BASE-T2 (100\xc2\xa0Mbit/s \xc3\xbcle kahepaarilise 3. kategooria v\xc3\xb5i parema kaabli). \xc3\x9che 100BASE-T kaabli maksimaalne pikkus on 100 meetrit (nagu ka 10BASE-T ja gigabit Ethernet puhul). K\xc3\xb5ik need on v\xc3\xb5i on olnud standardid IEEE 802.3 (Elektri- ja Elektroonikainseneride Instituudi standard). Peaaegu k\xc3\xb5ik 100BASE-T kasutusel olevad installatsioonid on 100BASE-TX omad._NEWLINE_Kiire Etherneti alguse p\xc3\xa4evadel v\xc3\xa4ideti reklaamides: "Meie oma t\xc3\xb6\xc3\xb6tab paremini olemasolevate kaablitega kui nende oma!" Tegelikult leiti \xc3\xbcsna kiiresti, et v\xc3\xa4hesed v\xc3\xb5rgud olid standardi eeldustele vastavad, sest 10-megabitine Ethernet ei n\xc3\xb5udnud nii t\xc3\xa4pseid elektrilisi signaale ning v\xc3\xa4hesed teenusepakkujad m\xc3\xb5\xc3\xb5tsid t\xc3\xa4pselt kaabli ja \xc3\xbchenduse kvaliteeti; kui Ethernet t\xc3\xb6\xc3\xb6tas \xc3\xbcle kaabli, siis see oli juba nende jaoks piisav. Selle t\xc3\xb5ttu pidi enamus v\xc3\xb5rkudest uuesti kaablitega \xc3\xbchendama hoolimata sellest, kas seal oli 3. kategooria v\xc3\xb5i 5. kategooria kaablid.\n_START_SECTION_\n100BASE-T4\n_START_PARAGRAPH_\n100BASE-T4 oli \xc3\xbcks varajatest kiire Etherneti implementatsioonidest. See vajas nelja vase keerupaari, kuid need keerupaarid pidid olema vaid 3. kategooria omad, mitte nagu TX, millel oli vaja 5. kategooria kaableid. \xc3\x9cks paar reserveeritakse saatmiseks, \xc3\xbcks vastuv\xc3\xb5tmiseks ja \xc3\xbclej\xc3\xa4\xc3\xa4nud kaks muudavad suunda nii kuidas vaja. V\xc3\xa4ga ebatavalist 8B6T koodi kasutati, et muuta 8 andmebitti 6-ks kolmends\xc3\xbcsteemi arvuks. Tulemuseks saadud 3-kohalised kolmends\xc3\xbcsteemi s\xc3\xbcmbolid saadetakse paralleelis \xc3\xbcle kolme keerupaari kasutades kolme tasemelist impulsi-amplituudimodulatsiooni (PAM-3). Kuna kasutatakse kolme keerupaari andmete saatmiseks igas suunas, siis 100BASE-T4 on pool-dupleks. Seda standardit saab kasutada 3., 4. ja 5. kategooria varjestamata keerupaari kaablitega v\xc3\xb5i varjestatud keerupaari kaablitega, kui vaja. Maksimaalne pikkus on 100 meetrit. 100BASE-T4 ei kasutatud laialdaselt, kuid selle jaoks loodud tehnoloogiat kasutatakse 1000BASE-T-s.\n_START_SECTION_\n100BASE-FX\n_START_PARAGRAPH_\n100BASE-FX on kiire Etherneti versioon \xc3\xbcle optilise kiu (klaaskiud). See kasutab 1300 nm infrapuna valguse l\xc3\xa4hedast valguse lainepikkust, mis saadetakse m\xc3\xb6\xc3\xb6da kahte valguskaabli kiudu. \xc3\x9cks kiud on vastuv\xc3\xb5tmiseks (RX) ja teine on saatmiseks (TX). Maksimaalne kaabli pikkus on 400 meetrit pooldupleks \xc3\xbchendustel (kollisioonide leidmiseks) ja 2 kilomeetrit t\xc3\xa4isdupleks \xc3\xbcle mitmeviisilise valguskiul. 100BASE-FX kasutab sama 4B5B kodeeringut ja NRZI liini kodeeringut, mida kasutab 100BASE-TX. 100BASE-FX peaks kasutama SC, ST, LC, MTRJ v\xc3\xb5i MIC \xc3\xbchenduspesa. SC on nendest valikutest k\xc3\xb5ige eelistatum._NEWLINE_100BASE-FX ei ole \xc3\xbchilduv 10BASE-FL-ga (10\xc2\xa0Mbit/s optilise kiu versiooniga).\n_START_SECTION_\n100BASE-SX\n_START_PARAGRAPH_\n100BASE-SX on kiire Etherneti versioon \xc3\xbcle optilisekiu. See kasutab kahte mitmeviisilise optilisekiudu saatmiseks ja vastuv\xc3\xb5tuks. See on madalama hinnaga alternatiiv 100BASE-FX-le, sest see kasutab l\xc3\xbchema lainepikkuse optikat, mis on palju odavam kui pika lainepikkusega optika, mida kasutatakse 100BASE-FX-is. 100BASE-SX t\xc3\xb6\xc3\xb6tab kuni 550 meetristel kaablipikkustel._NEWLINE_100BASE-SX kasutab sama lainepikkust nagu 10BASE-FL (10\xc2\xa0Mbit/s versioon optilisest kiust). Erinevalt 100BASE-FX-ist, lubab see 100BASE-SX-l olla tagasi\xc3\xbchilduv 10BASE-FL-ga._NEWLINE_Kuna 100BASE-SX kasutab l\xc3\xbchemat valguse lainepikkust (850\xc2\xa0nm) ja toetab l\xc3\xbchemat maksimaalset kaabli pikkust, siis see kasutab odavamaid optilise osasid (LEDe laserite asemel), mis teeb sellest ahvatleva valiku nendele, kes tahavad 10BASE-FL v\xc3\xa4lja vahetada ja kellel pole vaja pikki kaabli pikkusi.\n_START_SECTION_\n100BASE-BX\n_START_PARAGRAPH_\n100BASE-BX on kiire Etherneti versioon \xc3\xbcle \xc3\xbche optilise kiu (erinevalt 100BASE-FX-st, mis kasutab kiudude paari). Selle jaoks kasutatakse \xc3\xbcheviisilist kiudu erilise multipleksoriga, mis jagab signaali saatmise ja vastuv\xc3\xb5tmise lainepikkusteks. Saatmiseks ja vastuv\xc3\xb5tmise lainepikkused on 1310/1550\xc2\xa0nm. M\xc3\xb5lemas otsas olevad terminalid ei ole v\xc3\xb5rdsed, kuna "allavoolu" saatja (v\xc3\xb5rgu keskelt v\xc3\xa4lja poole) kasutab 1550\xc2\xa0nm lainepikkust ja see, kes saadab "\xc3\xbclesvoolu" kasutab 1310\xc2\xa0nm lainepikkust. Maksimaalne kaablipikkus v\xc3\xb5ib olla 10, 20 v\xc3\xb5i 40\xc2\xa0km.\n_START_SECTION_\n100BASE-LX10\n_START_PARAGRAPH_\n100BASE-LX10 on kiire Etherneti versioon \xc3\xbcle kahe \xc3\xbcheviisilise optilise kiu. Selle nominaalne ulatus on 10\xc2\xa0km ja kasutab 1310\xc2\xa0nm lainepikkust.'